Turkcell

thumb|180px|''Turkcell'' veikals
thumb|240px|''Turkcell'' mobilā bāzes stacija
***Turkcell İletişim Hizmetleri A.Ş*** (darbojas ar zīmolu ***Turkcell***) ir Turcijas uzņēmums, lielākais mobilo sakaru operators Turcijā. Tas ir dibināts 1994. gadā. Uzņēmuma galvenais birojs atrodas Stambulā.

*Turkcell İletişim Hizmetleri A.Ş* akcijas tiek kotētas Stambulas biržā un Ņujorkas fondu biržā. Lielākie kapitāldaļu turētāji (2024. gada septembrī): Turcijas labklājības fonda meitasuzņēmums *TVF Bilgi Teknolojileri İletişim Hizmetleri Yat. San. ve Tic. A.Ş.* (26,2 %) un Krievijas miljardierim Mihailam Fridmanam piederošajam Luksemburgā bāzētajam uzņēmumam *IMTIS Holding* (24,8 %). Pārējie 49 procenti akciju tiek publiski tirgoti fondu biržās.

## Vēsture
Uzņēmums *Turkcell İletişim Hizmetleri A.Ş* tika dibināts 1993. gada 5. oktobrī. Starp dibinātājiem bija Somijas telesakaru uzņēmums *[[Telia Finland|Sonera]]* (tagad ietilpst *[[Telia Company]]*), Zviedrijas sakaru aparatūras ražotājs *[[Ericsson]]* un Turcijas rūpniecības konglomerāts *[[Çukurova Holding|Çukurova]]*. *Turkcell* sāka darbību 1994. gadā. 1998. gada aprīlī *Turkcell* no Turcijas Transporta un infrastruktūras ministrijas par  *USD* ieguva tiesības veikt *[[GSM]]* mobilo sakaru pakalpojumus turpmākos 25 gadus.

1999. gada 3. augustā *Turkcell* Ziemeļkiprā dibināja meitas uzņēmumu *[[Kuzey Kıbrıs Turkcell]]* (*KKTCell*).
1999. gada oktobrī *Turkcell* bija viens no Moldovas mobilo sakaru operatora *[[Moldcell]]* dibinātājiem (66 %).
1999. gada oktobrī *Sonera* un *Çukurova* noslēdza vienošanos, kas paredzēja jaunas pārvaldītājsabiedrības dibināšanu Turcijā *Turkcell Holding*. Saskaņā ar līguma nosacījumiem *Turkcell Holding* piederēja 51 % Turkcell akciju, un tādējādi *Sonera* ar 24 % *Turkcell* akciju ieguva 47,09 % kapitāldaļu *Turkcell Holding*. Bez tam *Sonera* paturēja tiešās kapitāldaļas 13,3 % apmērā.

2000. gada februārī *Turkcell*, *Çukurova* un *Sonera* izveidoja Nīderlandē reģistrētu pārvaldītājsabiedrību *Fintur Holding BV*, ieguldot naudas līdzekļus un mobilo sakaru operatoru kapitāldaļas Kazahstānā (*[[Kcell]]*), Azerbaidžānā (*[[Azercell Telekom]]*), Gruzijā (*[[Geocell]]*) un Moldovā (*[[Moldcell]]*). Šajā uzņēmumu grupā *Çukurova* piederēja 40 % kapitāldaļu, *Sonera* — 35 %, bet *Turkcell* — 25%.

2000. gada jūlijā *Turkcell İletişim Hizmetleri A.Ş* pabeidza sākotnējo publisko piedāvājumu, un tā akcijas sāka kotēt Stambulas biržā un Ņujorkas fondu biržā.

2002. gadā *Çukurova* pārdeva savas daļas *Fintur Holding*, tādējādi *Sonera* daļa tajā kļuva 58,55 %, bet *Turkcell* — 41,45 %. 2002. gada decembrī *Sonera* apvienojās ar *[[Telia]]* un kļuva par *TeliaSonera*, bet kopš 2016. gada ir *[[Telia Company]]*

2008. gada 29. jūlijā *Turkcell* iegādājās Baltkrievijas mobilo sakaru operatora *[[BeST (sakaru operators)|BeST]]* 80 % kapitāldaļu.
2009. gadā *Turkcell* ieguva 3G (*IMT-2000/UMTS*) licenci.
2015. gadā *Turkcell* ieguva 4.5G (*IMT-2000/UMTS*) licenci.

2017. gada maijā *Telia Company* pārdeva 7 % savu tiešo akciju *Turkcell*, un 2017. gada septembrī vēl atlikušos 7 %; *Telia Company* paturēja netiešu (24 %) līdzdalību *Turkcell* ar *Turkcell Holding* starpniecību.
2019. gada 2. aprīlī *[[Telia Company]]* ar *Sonera Holding B.V.* starpniecību no *Turkcell* iegādājās visas tam piederošās *Fintur Holdings* akcijas.

2020. gada 17. jūnijā *Telia Company* vienojās par *Turkcell Holding* 47,1 % kapitāldaļu pārdošanu Turcijas labklājības fondam par 530 miljoniem ASV dolāru. *Turkcell* dibinātājs *Çukurova Telecom Holding*, arī nolēma atbrīvoties no savām *Turkcell* akcijas, tādējādi izbeidzot gadiem ilgušos akcionāru strīdus. *Çukurova Telecom Holding* vienojās par 51 % *Turkcell Holding* kapitāldaļu pārdošanu Krievijas miljardierim Mihailam Fridmanam piederošajam Luksemburgā bāzētajam uzņēmumam *IMTIS Holding*. 2020. gada 22. oktobrī darījums tika pabeigts, vienkāršojot akcionāru struktūru; rezultātā 26,2 % *Turkcell İletişim Hizmetleri A.Ş* akciju nokļuva Turcijas labklājības fonda meitasuzņēmumam *TVF Bilgi Teknolojileri AŞ* un 24,8 % piederēja *IMTIS Holding*.

2022. gada 9. decembrī *Turkcell* pabeidza Baltkrievijas operatora *[[BeST (sakaru operators)|ZAT BeST]]* (*life:)*) 20 % kapitāldaļu iegādi no Baltkrievijas valsts, tādējādi kļūstot par 100 % īpašnieku.
2023. gada 29. decembrī *Turkcell* grupas uzņēmumi (*Lifecell Ventures B. V.*, *Global Bilgi Pazarlama Danismanlik ve Cagri Servisi Hizmetleri A.S.* un *Kule Hizmet ve Isletmecilik A.S.*) parakstīja līgumu ar franču miljardierim Ksavjē Njelam piederošo *NJJ Capital* par trīs Ukrainas uzņēmumu — *TOV Laifsell* (*lifecell*), *Global Bilgi* (zvanu centra risinājumi) un *UkrTower* (sakaru infrastruktūras koplietošanas nodrošināšana) — pārdošanu par 525 miljoniem ASV dolāru; darījums pabeigts 2024. gada 9. septembrī.

## Akcionāru strīdi un tiesvedība
Akcionāru strīdi sākās 2005. gadā, kad *TeliaSonera* parakstīja vienošanos ar *Çukurova* par tai piederošo *Turkcell Holding* akciju iegādi, lai panāktu kontroli *Turkcell*. *Çukurova* tomēr nekad nepiegādāja akcijas *TeliaSonera*, tā vietā pusi no tām pārdeva uzņēmumam *LetterOne*.

*TeliaSonera* Ženēvā sāka arbitrāžas lietu, un 2011. gadā tiesa lēma *TeliaSonera* par labu 932 miljonus *USD* zaudējumu atlīdzībai, kā arī procentus un izmaksas par *Çukurova* akciju nepiegādāšanu. *Çukurova* šo lēmumu neņēma vērā, tādēļ *TeliaSonera* sāka tiesiskas darbības vairākās jurisdikcijās, lai veiktu soda iekasēšanu.

Turklāt *Çukurova* un *LetterOne* gadu gaitā ir bijuši vairāki strīdi. Londonas šķīrējtiesa 2016. gada 29. jūlijā izdeva šķīrējtiesas nolēmumu par *Çukurova Telecom Holding* (*CTH*) akcijām. Vienošanās paredzēja, ka *Çukurova* ir noteikts laika periods, lai pieņemtu lēmumu vai nu pārdot savas *CTH* akcijas *LetterOne*, vai iegādāties *LetterOne* piederošas *CTH* akcijas par noteiktu cenu. Neviena no pusēm noteiktajā termiņā neizmantoja savas tiesības pirkt citas personas akcijas, tāpēc šķīrējtiesas nolēmums ir beidzies, un tiesības pirkt vai pārdot akcijas vairs nav spēkā.

Domstarpības starp akcionāriem jau vairākus gadus radīja nopietnas grūtības *Turkcell* korporatīvajā pārvaldībā. Laikposmā no 2010. gada līdz 2014. gadam *Turkcell* nenotika akcionāru sapulces, jo *Turkcell Holding* nebija pārstāvēts. Tā kā kvoruma noteikums *Turkcell* statūtos paredzēja, ka sapulces var rīkot tikai tad, ja klāt ir akcionāri, kas pārstāv vismaz 51 procentu akciju.

2020. gada jūnijā *Telia Company* par 530 miljoniem ASV dolāru pārdeva tai piederšās *Turkcell Holding* 47,1 % kapitāldaļas Turcijas labklājības fondam. 

## Meitas un asociētie uzņēmumi
*Turkcell İletişim Hizmetleri A.Ş* meitas un asociētie uzņēmumi (nepilnīgs uzskaitījums):
* *[[BeST (sakaru operators)|BeST]]* (100 %), mobilo sakaru operators Baltkrievijā, zīmols *life:)*
* *[[Kuzey Kıbrıs Turkcell]]* (100 %), mobilo sakaru operators Ziemeļkiprā
* *Turkcell Europe* (100 %), mobilā virtuālā tīkla operators sadarbībā ar *[[Deutsche Telekom]]*, zīmols *Lifecell*
* *Turkcell Global Bilgi* (100 %), attiecības ar klientiem un cilvēkresursu vadība
* *Global Tower* (100 %), torņu un infrastruktūras pakalpojumi Turcijā, Ukrainā, Baltkrievijā, Ziemeļkiprā
* *Turkcell Finansman A.Ş.* (100 %), patērētāju finansēšanas pakalpojumi
* *Turkcell Ödeme ve Elektronik Para Hizmetleri A.Ş.* (100 %), bezprocentu patērētāju finansēšanas pakalpojumi
* *İnteltek* (55 %), informācijas un izklaides pakalpojumi
* *Turkcell Teknoloji* (100 %), pētniecība un attīstība
* *Lifecell Ventures* (100 %, Nīderlande), investīcijas telesakaros
* *Turkcell Enerji Çözümleri ve Elektrik Satış Ticaret A.Ş.* (100 %), elektroenerģijas tirdzniecība

Līdz 2019. gada aprīlim *Turkcell* piederēja 41,45 % pārvaldītājsabiedrības *Fintur Holdings* kapitāldaļu. *Fintur* piederēja mobilo sakaru operatoru kapitāldaļas Kazahstānā (*[[Kcell]]*), Azerbaidžānā (*[[Azercell Telekom]]*), Gruzijā (*[[Geocell]]*) un Moldovā (*[[Moldcell]]*)

Līdz 2024. gada septembrim *Turkcell* pastarpināti piederēja mobilo sakaru operators Ukrainā *[[lifecell]]*.

## Atsauces

## Ārējās saites

* ''Turkcell'' vietne